Kuala Lumpur

Ti Kuala Lumpur () ket ti nailian a kapitolio ken ti kaaduan ti populasion a global a siudad ti Malaysia. Ti siudad ket sakupenna ti kalawa iti  ken addaan iti nakarkulo a populasion iti 1.6 a riwriw manipud idi 2010. Ti Kalatakan a Kuala Lumpur, ket mangsakop iti kapada a kalawa a kas ti Ginget Klang, ti maysa nga urbano nga aglomerasion iti 7.564 a riwriw  tattao manipud idi 2018. Daytoy ket maysa kadagiti kapardasan a dumadakkel a metropolitano a rehion idiay Abagatan a Daya nga Asia, kadagiti termino iti populasion ken ekonomia.

Ti Kuala Lumpur ket sentro ti kultura, pinansia ken ekonomia ti Malaysia. Daytoy ket ayan pay ti Parlamento ti Malaysia ken ti opisial a pagtaengan ti Yang di-Pertuan Agong, ti Istana Negara. Immuna daytoy a napadur-as a kas maysa nga ili nga agserbi kadagiti mina ti lata iti rehion idi circa 1857, sakbay a nagbalin daytoy a ti kapitolio ti Selangor idi 1880 aginggana idi 1978, ken ti kapitolio ti Malaya bsakbay ti pannakabukel ti Malaysia. Nagtultuloy ti siudad a tugaw dagiti sanga ti ehekutibo ken hustisia ti pederal a gobierno aginggana idi naiyalis dagitoy iti Putrajaya iidi nasapa a 1999. Nupay kasta, adda met dagiti seksion dagiti bagi ti politika nga agdama a nabati iti Kuala Lumpur.

Ti Kuala Lumpur ket maysa kadagiti tallo a pederal a terteritorio ti Malaysia, enclaved iti kaunegan ti estado ti Selangor, iti tengnga a laud nga aplaya ti Malaysia Peninsular. Manipud kadagiti tawen idi 1990, nagpapel a nangsangaili ti siudad kadagiti adu a pasamak ti isport, politika ken kultura a mairaman ti 1998 Commonwealth Games ken ti 2017 Southeast Asian Games. Napardasen a napadur-as ti Kuala Lumpur kadagiti kaudian a dekada ken ayan dagiti tallo a singin a pasdek iti lubong, ti Petronas Towers, ken nagbalinen daytoy a simbolo ti panagdur-as ti Malaysia.

Dagiti nagibasaran

Dagiti akinruar a silpo 

 Munisipio ti Siudad ti Kuala Lumpur 
 Turismo ti Malaysia – Kuala Lumpur
 Insider Guide To Kuala Lumpur  From Pathfinder City  Dagiti Tarabay ti Panagbiahe ken Pakaammo

 
Dagiti kapitolio iti Asia
Dagiti Pederal a Teritorio iti Malaysia